ไฟแนนทุูเดย์
ปีนี้ความเสี่ยงจากปัจจัยต่างประเทศต่อเศรษฐกิจไทย น่าจะมาจาก “ความไม่รู้” มากที่สุด คือ ไม่รู้ว่า โดนัลด์ ทรัมป์
10 เม.ย. 2560

- ปีนี้ความเสี่ยงจากปัจจัยต่างประเทศต่อเศรษฐกิจไทย น่าจะมาจาก “ความไม่รู้” มากที่สุด คือ ไม่รู้ว่า โดนัลด์ ทรัมป์ ประธานาธิบดีสหรัฐ อยู่ดีๆ จะลุกขึ้นมาทำอะไรบ้าง- อย่างเช่นอยู่ๆ ก็ออกคำสั่งสอบกรณีที่สหรัฐขาดดุลการค้า 16 ประเทศรวมทั้งไทย และเตรียมมาตรการตอบโต้ ล่าสุดก็เปิดฉากโจมตีซีเรีย เพียงแค่ 2 เรื่องนี้ ก็ทำให้ กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) ต้องเกาะติดสถานการณ์อย่างใกล้ชิด โดยเฉพาะราคาน้ำมัน - ด้วยความที่มีผู้เช่าที่ราชพัสดุในมือมากกว่า 1.6 แสนรายทั่วประเทศ จักรกฤศฏิ์ พาราพันธกุล อธิบดีกรมธนารักษ์ ก็เลยต้องเปิดช่องทางจ่ายค่าเช่าอำนวยความสะดวก ล่าสุดเพิ่มอีก 2 ช่องทาง คือ ให้ใช้บัตรเครดิตหรือบัตรเดบิตธนาคารกรุงไทยรูดผ่านเครื่องอีดีซี หรือจะหักบัญชีเงินฝากแบงก์กรุงไทยก็ได้ เริ่มตั้งแต่ 18 เม.ย.นี้เป็นต้นไป หวังว่าจะแก้ปัญหาค้างค่าเช่าได้